3 เซียนประสานเสียงเชียร์ “ซื้อ” MINT ชูอัพไซด์สูงปรี๊ด!
3 เซียนประสานเสียงเชียร์ “ซื้อ” MINT ชูอัพไซด์สูงปรี๊ด!
25 พ.ย. 2559

ผู้สื่อข่าวรายงานว่า ราคาหุ้นบริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 11.49น. ราคาอยู่ที่ 36.25 บาท บวก 1.75 บาท หรือ 5.07% สูงสุดที่ 36.25 บาท ต่ำสุดที่ 34.50 บาท มูลค่าซื้อขายที่ 500.36ล้านบาท ขณะที่ดัชนีตลาดหุ้นไทยโดยรวมบวก 0.48% โดยราคาหุ้น MINT ปรับตัวขึ้นแรงสุดในระยะสัปดาห์ ขณะที่ราคาหุ้นยังมีอัพไซด์ 37.93% จากราคาเป้าหมายสูงสุดที่ 50 บาท

บล.ดีบีเอส วิคเคอร์ส แนะนำ “ซื้อ” MINT ราคาเป้าหมาย 50 บาท/หุ้น หลังจากกำไรหลักไตรมาส 3/59 เติบโต 16% จากปีก่อนสอดคล้องกับที่คาดไว้ก่อนหน้า แต่อ่อนลงกว่าที่ตลาดคาด 8%
ทั้งนี้สาเหตุที่เติบโตดีคือ ผลการดำเนินงานที่ดีในส่วนธุรกิจโรงแรมในไทย ออสเตรเลีย และโปรตุเกส รวมทั้งธุรกิจอาหารแข็งแกร่งในไทยและจีน
ส่วนผลกระทบจากช่วงการไว้อาลัยไตรมาส 4/59 ยังดีที่บริษัทมีการกระจายความเสี่ยงในส่วนธุรกิจโรงแรมได้เป็นอย่างดีคงคำแนะนำ ซื้อ ราคาพื้นฐานเป็น 50 บาท ราคาปิดมีส่วนเพิ่มได้อีก 37%
 
บล.ฟินันเซีย ไซรัส แนะนำ “ซื้อ” MINT ราคาเป้าหมาย 48 บาท/หุ้น ทั้งนี้มองแนวโน้มกำไรไตรมาส 4/59 จะถูกกระทบชั่วคราวจากผลของการไว้ทุกข์ อย่างไรก็ตามยังคงมีมุมมองเชิงบวกต่อทิศทางผลการดำเนินงานในปี 60 จากสภาวะตลาดในประเทศไทยที่คาดว่าจะกลับสู่ภาวะปกติ ขณะที่ธุรกิจในต่างประเทศคาดว่าจะเห็นพัฒนาการที่ดีขึ้นในหลายๆส่วน จึงยังคงประมาณการกำไรปกติปี 59-60 ที่คาดเติบโต 14.4% จากปีก่อนและ 20.2% จากปีก่อนตามลำดับ ราคาหุ้นปัจจุบันมี Upside เปิดกว้างกว่า 37% จากราคาเหมาะสมปี 60 ที่ 48 บาท จึงยังคงคำแนะนำ “ซื้อ”
 
บล.บัวหลวง แนะนำ “ซื้อ” MINT ราคาเป้าหมาย 44 บาท/หุ้น โดย MINT รายงานกำไรหลักที่ 990 ล้านบาท ในไตรมาส 3/59, เติบโต 16%จากปีก่อนและ 66%จากไตรมาสก่อนกำไรหลักเป็นไปตามที่คาด ขณะที่ต่ำกว่าที่ตลาดคาด 8% เนื่องจากอัตรากำไรต่ำกว่าตลาดคาดการณ์
ทั้งนี้คาดกำไรหลักไตรมาส 4/59 อย่างอนุรักษ์นิยมคงที่จากปีก่อนเนื่องจากมีฐานสูงในไตรมาส 4/58 (รายงานกำไรหลักที่ 1.8 พันล้านบาท) รวมถึงผลกระทบจากข่าวร้ายที่เกิดขึ้นในวันที่ 13 ตุลาคม 2559 มองว่าธุรกิจอาหาร(รายได้จากธุรกิจอาหารไทยคิดเป็น 27% ของรายได้ทั้งหมดของ MINT) จะได้รับผลกระทบทางลบมากกว่าธุรกิจโรงแรม เนื่องจาก MINT มีโรงแรมกระจายอยู่ในหลายพื้นที่ (รายได้จากธุรกิจโรงแรมในประเทศไทยคิดเป็น 20% ของรายได้ทั้งหมดของบริษัท)
โดยคาดว่ายอดขายสาขาเดิมสำหรับธุรกิจอาหารในประเทศไทยเริ่มอ่อนตัวจากปีก่อนหลังจากที่มีข่าวร้ายดังกล่าวเกิดขึ้น อย่างไรก็ตามเราคาดกำไรหลักไตรมาส 4/59 จะสามารถเติบโตดีจากไตรมาสก่อนได้ โดยจะเริ่มมีการโอนโครงการอสังหาฯ เพื่อขาย อนันตรา เชียงใหม่ (44 ห้อง, ราคาขายประมาณ 10ล้านบาท/ห้อง) 